রাতভর মরদেহ ঘরে রেখে ৩১ মার্চ ভোর ৫টার দিকে বাড়ি থেকে মরদেহ বহনের জন্য রিকশা-ভ্যান আনতে যান প্রেমিক জাফরি। সকাল সাড়ে ৯টায় একটি মাঝারি ধরনের স্টিলের আলমারির ভেতরে মরদেহ ঢুকিয়ে সেটি ভ্যান গাড়িতে তুলে তাজহাট মোল্লাপাড়ায় নিয়ে যান জাফরি। সেখানে আগে থেকেই খুঁড়ে রাখা গর্তে মাটিচাপা দিয়ে রাখা হয় রথীশের মরদহে। মাটি খুঁড়ে গর্ত করা ও মাটিচাপা দিতে দুই ছাত্রকে ব্যবহার করে ঘাতক কামরুল ও দীপা। এ জন্য তাদের ৩০০ টাকা মজুরি দেয়া হয়। আদালতে দেয়া জবানবন্দিতে এসব কথা জানান দীপা।